								







KLASA: 363-02/26-01/1
URBROJ: 2196-9-02-26-4
Borovo, 24. kolovoza 2026.

Na temelju članka 36. stavak 1. Zakona o koncesijama (''Narodne novine'' broj 69/17, 107/20 i 69/26), članka 45. Zakona o komunalnom gospodarstvu (''Narodne novine'' 68/18, 110/18, 32/20 i 145/24) i članka 54. Statuta Općine Borovo (Službeni glasnik Općine Borovo broj 2/21 i 9/23) Općinsko vijeće Općine Borovo  na svojoj 9. sjednici održanoj dana 24.08.2026 godine donosi


ODLUKU
o davanju koncesije za obavljanje komunalne djelatnosti dimnjačarskih poslova na području Općine Borovo

I.
Utvrđuje se da je temeljem Obavijesti o namjeri davanja koncesije za obavljanje komunalne djelatnosti dimnjačarskih poslova na području Općine Borovo Općinskog vijeća Općine Borovo, KLASA: 363-02/26-01/01, URBROJ: 2196-9-02-26-01 od 16.lipnja 2026 god. proveden postupak za dodjelu koncesije za obavljanje komunalne djelatnosti dimnjačarskih poslova na području Općine Borovo.
Obavijest o namjeri davanja koncesije za obavljanje komunalne djelatnosti dimnjačarskih poslova na području Općine Borovo, objavljena je Elektroničkom oglasniku javne nabave RH,  broj objave 2026/S  K01-0000163 od dana 16. lipnja 2026. godine.
Predmet koncesije iz ove Odluke je obavljanje komunalne djelatnosti dimnjačarskih poslova na području Općine Borovo što podrazumijeva obvezu čišćenja i kontrole dimovodnih objekata i uređaja za loženje u određenim rokovima i drugo.

II.
	Temeljem provedenog postupka iz točke I. ove Odluke, pristigla je jedna ponuda, i to ponuda D.U.O. EKO-DIM, Ljudevita Gaja 1c, 32100 Vinkovci, OIB: 55232200465 koja je ujedno utvrđena kao pravovaljana i prihvatljiva.

III.
Slijedom navedenog u točki I. i II. Ove Odluke, Ugovor o koncesiji sklopiti će se sa odabranim ponuditeljem D.U.O. EKO-DIM, Ljudevita Gaja 1c, 32100 Vinkovci, OIB: 55232200465, na razdoblje od 5 (pet) godina, računajući od dana sklapanja Ugovora o dodjeli koncesije. 
Naknada za obavljanje komunalne djelatnosti dimnjačarskih poslova na području Općine Borovo, temeljem ponude gore imenovanog ponuditelja iznosi 1.000,00 eur godišnje. 
Po isteku razdoblja mirovanja, koje iznosi 15 dana od dana dostave Odluke o davanju koncesije ponuditelju, Ugovor u ime Općine Borovo sa odabranim ponuditeljem sklopiti će Općinski načelnik Općine Borovo.

IV.
	Ova se Odluka uz dostavu ponuditelju objavljuje u Službenom glasniku Općine Borovo“ i na standardnom obrascu obavijesti o davanju koncesije u Elektroničkom oglasniku javne nabave Republike Hrvatske.


O b r a z  l o ž e nj e 

	Objava obavijesti o namjeri davanja koncesije za obavljanje komunalne djelatnosti dimnjačarskih poslova na području Općine Borovo u Elektroničkom oglasniku javne nabave RH objavljena je dana 16. lipnja 2026. godine, broj objave  2026/S K01-0000163.
	U ostavljenom roku za dostavu ponuda pristigla je jedna (1) ponuda, i to ponuda ponuditelja – dimnjačarsko uslužni obrt EKO-DIM, Ljudevita Gaja 1c, 32100 Vinkovci, OIB: 55232200465.	Stručno povjerenstvo za dodjelu koncesije za obavljanje dimnjačarskih poslova na području Općine Borovo imenovano Odlukom, KLASA: 363-02/26-01/01, URBROJ: 2196-9-01-26-01 od 15.06.2026 god., provelo je postupak javnog otvaranja ponuda dana 17. srpnja 2026. godine i istoga dana završilo sa postupkom pregleda i ocjene pristigle ponude.
	Budući da je prijavitelj D.U.O. EKO-DIM, Ljudevita Gaja 1c, 32100 Vinkovci, OIB: 55232200465 ujedno i jedini ponuditelj te da ispunjava sve uvjete propisane dokumentacijom za nadmetanje, sukladno kriteriju za odabir, odlučeno je kao u točki I. ove Odluke.
	Po isteku razdoblja mirovanja, koje iznosi 15 dana od dana dostave Odluke o davanju koncesije ponuditelju, Ugovor o koncesiji za obavljanje dimnjačarskih poslova u ime Općine Borovo na rok trajanja od 5 godina sa najpovoljnijim ponuditeljem sklopiti će Općinski načelnik Općine Borovo, a kojim će se pobliže urediti prava i obveze ugovornih strana.

	UPUTA O PRAVNOM LIJEKU
	Za rješavanje o žalbama u vezi s postupcima davanja koncesija nadležna je Državna komisija za kontrolu postupaka javne nabave.
	Pravna zaštita u postupku davanja koncesija provodi se u skladu s odredbama propisa kojima se uređuje javna nabava, a koje se odnose na otvoreni postupak.

      									      POTPREDSJEDNICA                                                                                         
                                                                                                                OPĆINSKOG VIJEĆA
			                       				    	      Senka Zarić, bacc. oec
